b'\n_START_ARTICLE_\nPredalpska Slovenija\n_START_PARAGRAPH_\nPredalpska Slovenija je ena izmed pokrajin po Gamsovi pokrajinsko-ekolo\xc5\xa1ki \xc4\x8dlenitvi Slovenije.\n_START_SECTION_\nPredalpske pokrajine\n_START_PARAGRAPH_\nPredalpske pokrajine zajemajo \xc5\xa1irok pas ju\xc5\xbeno in vzhodno od alpskega sveta. Osnovna zna\xc4\x8dilnost predalpskih pokrajin je hribovit svet, ki se le izjemoma vzpne \xc4\x8dez 1000m. Zaradi pisane kamninske sestave in zapletene tektonske zgradbe je pokrajinska podoba _NEWLINE_teh pokrajin zelo razli\xc4\x8dna. Zaobljeno hribovje iz mehkej\xc5\xa1ih kamnin se namre\xc4\x8d menjuje z markantnimi in strmimi apneni\xc5\xa1kimi in dolomitnimi vrhovi.Tudi kulturna krajina je pestra, saj so na pobo\xc4\x8djih in slemenih, ki so iz mehkej\xc5\xa1ih kamnin, pogosto vasice s polji.V zahodnem delu predalpskih pokrajin se svet opazneje dvigne zlasti v Cerkljansko- \xc5\xa1kofjelo\xc5\xa1kem in Idrijskem hribovju, kjer najvi\xc5\xa1ji vrhovi, kot so Blego\xc5\xa1, Porezen in \xc4\x8crni vrh, presegajo 1000m. Tudi v vzhodnem delu \xc5\xa1trlijo iz ni\xc5\xbejega, pove\xc4\x8dini zlo\xc5\xbenej\xc5\xa1ega sveta osameli vi\xc5\xa1ji apneni\xc5\xa1ki vrhovi ali grebeni (Pa\xc5\xa1ki Kozjak, Bo\xc4\x8d, Kum, Lisca in Bohor), ki posami\xc4\x8d tudi segajo nad 1000m visoko.\n_START_SECTION_\nKamnine\n_START_PARAGRAPH_\nPredalpska Slovenija je zelo raznolika pri kamninski sestavi. Zahodni del je prete\xc5\xbeno sestavljeni iz triasnih apnencev in dolomitov, vzhod iz glinovcev in pe\xc5\xa1\xc4\x8denjakov, severovzhod pa iz metamorfnih in magmatskih kamnin.'